Gvinea arbara-savana mozaiko

eta|220px|Situo de la tropikaj kaj subtropikaj herbejoj, savanoj kaj arbedaroj en la mondo.
La **gvinea arbara-savana mozaiko** estas ekoregiono el la afrik-arbara ekoprovinco de la afrotropisa ekozono, laŭ la tipologio de la Monda Natur-Fonduso (WWF). Biome ĝi apartenas al la tropikaj kaj subtropikaj herbejoj, savanoj kaj arbedaroj. Ĝi ampleksas zonon de interplektataj arbaroj, savanoj, kaj herbejoj etendiĝantan orient-okcidente kaj disigantan la tropikajn humidajn foliarbarojn apud la marbordo de la okcident-sudana savano de la landinterno.

## Priskribo
La gvinea arbara-savana mozaiko okupas areon de 673 600 kvadrataj kilometroj, situante ekde okcidenta Senegalo ĝis orienta Niĝerio, kaj inkludante partojn de Gambio, Gvineo Bisaŭa, Gvineo, Sieraleono, Ebur-Bordo, Ganao, Togolando kaj Benino. La Kamerunaj Altaĵoj de orienta Niĝerio kaj Kameruno disigas la gvinean arbar-savanan mozaikon de la nord-konga arbara-savana mozaiko, kiu troviĝas oriente. La Benina Senarbejo (angle : *Dahomey Gap*) estas regiono de Togo kaj Benino kie la arbara-savana mozaiko etendiĝas ĝis la marbordo, kaj disigas la supra-gvineajn arbarojn de Gvineo, Sieraleono, Liberio, Ebur-Bordo, kaj Ganao de la malsupra-gvineaj arbaroj de Niĝerio kaj Kameruno.

## Flaŭro
eta|maldekstre|220px|Gvinea arbara-savana mozaiko en Sieraleono.
La ekoregiono precipe estas herbeja, alternante kun arboj vegetantaj laŭlonge de riveroj kaj sur montetoflankoj, kie la neŝanĝiĝeme okazantaj fajroj malhelpas la kreskadon de la arboj en malferma pejzaĝo. *Lophira laceolata* estas pli fajrorezista arbo.
 
## Faŭno
La miksaĵo de arbaro kaj herbejo kreas biotopojn por multaj grandaj mamuloj kiaj arbara elefanto (*Loxodonta cyclotis*) , amfibia hipopotamo (*Hippopotamus amphibius*) kaj antilopoj kia *Cephalophus rufilatus*. Oni komune trovas testudojn kaj ankaŭ pli lokajn speciojn, inkluzive de *Erythrocebus patas* (primatoj) kaj *Amphisbaenia* (skvamuloj).

La malsekejoj en la ekoregiono estas riĉaj je birda vivo pro specioj kiaj la smeralda brilsturno (*Coccycolius iris*, sturnedoj) kaj la *Balearica pavonina* (gruedoj) .

## Homa koloniado
La ekoregiono kovras grandajn partojn de multaj okcidentafrikaj landoj, inkluzive de :
* Senegalo - multe da la suda kazamanca brako de la lando inkluzive de la urbo de Ziginĉor;  
* Kompleta landinterna Gvineo-Bisaŭa; 
* Gvineo - la zono de maltaĵaj areoj paralelaj al marbordo kaj poste irante sud-orienten rilate al centraj montaroj, inkludante la urbojn de Fria, Kindia kaj Kissidougou;   
* Norda Sieraleono inkluzive de la urboj de Makeni kaj Kabala;
* Ebur-Bordo - zono tra la centra oriento ekde Touba ĝis la dua urbo de la lando, Bouaké; 
* Larĝa zono tra Ganao inkluzive de la regiono oriente de Voltao-Lago, kie la ĉefa urbo estas Ho; 
* Togo - la suda altebenaĵo; 
* Benino - la sudaj areoj inkluzive de la urbo de Bohicon;  
* Niĝerio - vasta areo inkluzive de la urboj de Ibadan, kiu signifas *kie la arbaro renkontas la savanon*, la ĉefurbo Abuja, Lokoja kie la Niĝero kunfluas kun la Benue-Rivero, Enugu kaj Makurdi.

## Minacoj kaj konservado
La areo estas home loĝata antaŭ  jarmiloj kaj malmulte da ĝi estas formale protektita. Naciaj parkoj inkluzivas *Outamba-Kilimi* en Sieraleono.

## Vidu ankaŭ
*Ekologia klasifiko de la tersupraĵoj
*Konservada stato de ekoregiono
*Listo de ekoregionoj en Ebur-Bordo

## Eksteraj ligiloj
* Ekoregiono AT0707 : Gvinea arbara-savana mozaiko (WWF).
* Gvinea arbara-savana mozaiko (*WWF-Wildworld*)
* Gvinea arbara-savana mozaiko (*Wildworld*) - Nacia Geografia Societo 
* Gvinea arbara-savana mozaiko (*The Encyclopedia of Earth*)
* Gvinea arbara-savana mozaiko  (*Globalspecies*) 
* Situo de la ekoregiono AT0707 : tajpu *Guinean forest-savanna mosaic*

Kategorio:Afrotropisaj ekoregionoj
Kategorio:Tropikaj kaj subtropikaj herbejoj, savanoj kaj arbedaroj
Kategorio:Savanaj ekoregionoj
Kategorio:Geografio de Benino
Kategorio:Geografio de Burkino
Kategorio:Geografio de Ebur-Bordo
Kategorio:Geografio de Ganao
Kategorio:Geografio de Gvineo
Kategorio:Gvineo Bisaŭa
Kategorio:Geografio de Kameruno
Kategorio:Geografio de Niĝerio
Kategorio:Geografio de Senegalo
Kategorio:Geografio de Togolando